樊玉冲（），字玄之，号棠轩，湖广黄州府黄冈县人，明朝政治人物。
生平.父樊炜，兴隆教授，载儒林传，生子五人：玉衡、玉冲、玉衢、玉御、玉卫。兄樊玉衡，万历十一年癸未进士。玉冲事亲以孝闻，性淡泊，无所苟。与弟樊玉衢师事汉川名儒张甄山绪，奋勉于学。登万历二十二年甲午乡试，二十三年（1595年）联捷乙未科进士。授商城知县，调知崑山县，是秋雨水伤稼，驾小艇巡视村落，与饥民相对噉菜粥，民皆感泣。在昆山六年，邑大治，去之日，敝箧一肩而已。是时方推吏部文选司，闻父病，乞归养，衣不解带者数月，岁余以